cyanic-selkie/wikianc huggingface dataset:
Scott Eastwood
Skorý život
V auguste 2016 poskytol médiám rozhovor o autonehode, ktorá sa stala 24. septembra 2014, pri ktorej zomrela jeho vtedajšia priateľka Jewel Brangmanová. Až približne o dva roky neskôr sa odhodlal vyjadriť úprimnú sústrasť jej otcovi.
Scott vyzerá takmer identicky ako jeho otec Clint Eastwood, keď bol v jeho veku. Podobu vyzdvihli médiá po tom, čo sa Scott v roku 2016 na halloweenskom charitatívnom večierku prezliekol za postavu z The Good, the Bad and the Ugly, ktorú stvárnil Clint Eastwood.
Kariéra
Na začiatku svojej kariéry používal priezvisko svojej matky, aby zabránil rodinkárstvu a to aj napriek tomu, že existoval iný herec s menom Scott Reeves. V roku 2015 povedal: ,,Zúčastnil som sa kastingov na takmer každý otcov film" a dodal, že bol odmietnutý pre film Americký ostreľovač. Objavil sa v otcovom filme Gran Torino (2008 ) a vo filme Invictus stvárnila Joela Stranskeho.
V apríli 2010 hral hlavnú úlohu vo filme Enter Nowhere a vo vedľajšej úlohe sa predstavil vo filme Železné srdce z roku 2014. V roku 2015 sa objavil v hudobnom videoklipe k piesni "Wildest Dreams" od Taylor Swift. V tom istom roku si po boku Britt Robertson zahral vo filmovej adaptácii románu Nicholasa Sparksa Najdlhšia cesta.
Po boku Josepha Gordon-Levitta a Shailene Woodleyovej sa objavil v životopisnej dráme Snowden, ktorá bude mať premiéru v septembri 2016. Zahrá si tiež v pripravovanom filme Jednotka samovrahov, adaptácii série DC Comics. V septembri 2015 bol obsadený ako jeden z hlavných predstaviteľov akčného filmu Overdrive, ktorý sa začal nakrúcať v januári 2016 v Paríži a Marseille. V roku 2017 by sa mal objaviť v pripravovanom filme Fast 8 a Pacific Rim: Uprising.
Filmografia
náhľad|Scott Eastwood na San Diego Comic-Con International v [[San Diego (Kalifornia)|San Diegu v Kalifornii v roku 2016]]
Káčerovo
Káčerovo môže byť:
Rieti
Rieti môže byť:
Popické kopečky
Ochrana
Predmetom ochrany je prirodzené vresovisko so stepným porastom a radom významných druhov rastlín a živočíchov.
Zrušenie
Prírodná pamiatka bola začlenená od 20. marca 1991 pod novovzniknutý Národný park Podyjí, ale až 7. augusta 1998 došlo k oficiálnemu zrušeniu pamiatky.
NGC 5866A
NGC 5866A (PGC 166188) je galaxia v súhvezdí Drak.
Җ
náhľad|Písmeno Җ Җ (minuskula җ) je písmeno cyriliky.
Používa sa v tatárčine, v kalmyčtine a v dungančine. Ide o variant písmena Ж.
Brendan Fraser
Brendan James Fraser (* 3. december 1968, Indianapolis, Indiana, USA) je kanadsko-americký filmový a divadelný herec. Fraser je známy stvárnením role Ricka O’Connella z filmovej série Múmia (1999, 2001 a 2008). Tiež je známy rolami v komediálnych a dobrodružných filmoch ako California Man (1992), Kráľ džungle (1997), Drsňák Dudley (1999), Opoparchant (2001), Looney Tunes opäť v akcii (2003), Cesta do stredu Zeme (2008) a Atramentové srdce (2009). Takisto sa objavil aj v mnohých dramatických rolách, vrátane Crash (2004) či Tichý Američan (2002). Fraser sa tiež objavil vo filme Gimme Shelter (2012).
Carmen Electra
Carmen Electra (vl. menom Tara Leigh Patrick, * 20. apríl 1972, Sharonville, Ohio, USA) je americká herečka, modelka, speváčka, mediálna osobnosť. Známou sa stala vďaka role Lani McKenzie, v televíznom seriály Baywatch (1997 - 1998).
Detstvo a mladosť
Carmen Electra sa narodila ako Tara Leigh Patrick, 20. apríla 1972 v meste Sharonville v štáte Ohio. Jej otec je gitarista a televízny zabávač a jej matka, bola speváčka. Electra navštevovala tanečnú základnú školu, jej snom bolo tancovať na Broadwayi. Neskôr absolvovala Princetonskú strednú školu v Sharonville v roku 1990 a okrem toho navštevovala a absolvovala Barbizonskú modelingovú a hereckú školu v Cincinnati. Je čerokíjskeho, nemeckého a írskeho pôvodu.
Ҙ
náhľad|Písmeno Ҙ Ҙ (minuskula ҙ) je písmeno cyriliky.
Carmen Electra
Kariéra
V roku 1990 začala svoju profesionálnu kariéru, ako tanečnica na Kings Island v Mason, v štáte Ohio. O rok neskôr, sa presťahovala do Minneapolisu v štáte Minnesota, kde stretla speváka a skladateľa Princea. Čoskoro podpísala nahrávaciu zmluvu s Prince's Paisley Park Records a svoj spevácky debut absolvovala s jej rovnomenným debutovým štúdiovým albumom v roku 1993. Bol to jej jediný album. Počas svojho pôsobenia v Paisley Park Records sa oficiálne stala známou ako Carmen Electra.
Ҙ
Používa sa len v baškirčine. Je to variant písmena З. Písmeno zachycuje hlásku zapisovanú ako th v slove this v angličtine.
Carmen Electra
Kariéra
V máji 1996 sa prvý krát objavila v časopise Playboy a neskôr, bola uvedená ešte štyrikrát: v júni 1997, v decemberi 2000, v apríli 2003 a vo výročnom čísle z januára 2009.
Electra sa presťahovala do Los Angeles, kde debutovala v nezávislom komediálnom horore American Vampire z roku 1997. V rovnakom roku, bola obsadená ako Lani McKenzie v americkom televíznom seriáli Baywatch, ktorý ju viac zviditeľnil. Elektra sa etablovala do spoločnosti ako sexsymbol.
V roku 2000 hrala v hororovom komediálnom parodickom filme Scary Movie ako Drew Decker. Film získal komerčný úspech. Neskôr si zahrala aj vo štvrtej časti filmu Scary Movie 4. Electra si zopakovala úlohu Lani McKenzie v televíznom filme Baywatch: Hawaiian Wedding z roku 2003. O rok neskôr sa objavila v remaku televíznej show Starsky & Hutch zo 70. rokov, ktorá získala komerčný úspech. Vďaka tejto televíznej role, získala cenu MTV Movie Award za najlepší bozk.
V roku 2006 sa objavila v paródii Date Movie. O rok neskôr si zahrala v ďalšom parodickom filme Epic Movie a v roku 2008 vo filme Toto je Sparta! aj v paródii Disaster Movie.
Súkromný život
V auguste 1998 zomrela jej mama na rakovinu mozgu a o dva týždne neskôr jej staršia sestra Debbie, ktorá zomrela na infarkt. Počas tohto obdobia Electra chodila s hviezdou NBA Dennisom Rodmanom. Ona a Rodman sa zosobášili v novembri 1998 v Las Vegas, v Nevade. O deväť dní neskôr podal Rodman žiadosť o anulovanie svadby, pričom tvrdil, že bol pár nebol „pri zmysloch“, keď sa sobášili. Ich manželstvo bolo zrušené v apríli 1999.
V apríli 2008 bola zasnúbená s Robom Pattersonom, členom metalovej skupiny Otep a hardrockovej skupiny Filter. Napriek tomu, že sa zasnúbili, pár sa nikdy nezosobášil a rozišli sa v roku 2012. Electra je bezdetná.
Electra je považovaná za „sexsymbol“ a „ikonu popkultúry“.
Zorganizovala finančnú zbierku pre Head to Hollywood, neziskovú organizáciu, ktorá ponúka podporu ľuďom, ktorí prežili nádor na mozgu. Medzi ďalšie charitatívne organizácie, ktoré podporuje, patrí Elevate Hope, charita, ktorá podporuje týrané a opustené deti a HollyRod Foundation, ktorá poskytuje lekársku, fyzickú a emocionálnu podporu tým, ktorí trpia zložitými životnými okolnosťami, najmä Parkinsonovou chorobou.
V roku 1997 sa objavila v reklamách kozmetiky Max Factor v objavila sa aj v ich televíznych a tlačových reklamách. V rokoch 2004 až 2005 sa objavovala v reklamách na produkty Maxim Men's Hair Color.
Majself
Michael Švehla (*7. február 1987, Bratislava), umeleckým menom Majself, je slovenský raper a hudobník. Svoju prvú skladbu vydal v roku 2006, naplno sa hudbe venuje od roku 2010. Odvtedy má na konte vydanie siedmich albumov: Siedmy archanjel (2012), Parfém (2013), Eden (2015), Neptun (2016), Trip (2017), Romeo a Júlia (2019) a Porcelán (2021). Skladba „Talizman“, pochádzajúca z albumu Trip, sa stala rádiovým hitom a päťkrát po sebe vyhrala hitparádu rádia Europa 2, čím otvorila Majselfovi dvere k širšiemu publiku. V roku 2018 sa Majself stal Objavom roka na hudobných cenách rádia Europa 2. Majself spolupracoval s kapelou Desmod na skladbe „Kométa“, ktorá vznikla ako titulná skladba ku kinohitu Gump: Pes, ktorý naučil ľudí žiť. Niekoľko mesiacov viedla rebríček rádiovej hranosti na Slovensku a poslucháči ju zaradili na poprednú priečku rebríčka Hit storočia rádia Expres. Pri príležitosti Majstrovstiev Európy vo futbale hráčov do 19 rokov 2022 sa podieľal na príprave futbalovej hymny s názvom „Za jeden tím“, ktorá bude mladé slovenské talenty sprevádzať počas ich postupu na MS 2023.
2003 – 2009: Hudobné začiatky
Majself vnímal hudbu intenzívnejšie už odmalička a počas dospievania prešiel obdobiami rôznych hudobných žánrov, až kým svoju záľubu našiel v rape. V tomto období sa na hudbu zameriaval čoraz viac a ako šestnásťročný začal písať svoje prvé texty. Jeho prvá skladba „Jaký je rozdiel“ vyšla ešte v roku 2006. Nasledujúce roky rap opustil a venoval sa čisto hudobnej produkcii.
Parfem (2013)
Prvý štúdiový album vznikol v roku 2013, kedy Majself nadviazal na spoluprácu s producentom Mugisom. Išlo o prvotinu oboch hudobníkov a hosťovali na nej interpreti ako Kali, Separ, Momo, Strapo, Plexo, Rest, Danosť, Rebel, Idea, a ďalší. Tracklist albumu tvorí celkom 18 skladieb. V tomto roku sa o Majselfa začali zaujímať i médiá, kedy o ňom Slovenská televízia nakrútila dokument v rámci príbehov Jedeň deň.
Eden (2015)
Ďalší album prichádza o dva roky neskôr, tentokrát si Majself na spoluprácu vybral producenta Grizzlyho a hostí ako Plexo, Rest, DJ Metys, Elpe, Danosť, Kali a Idea. Album prináša 13 skladieb, z ktorých sa do povedomia dostala napríklad motivačno-energická pieseň Teraz či skladba „Playback“, v ktorej spoločne s Restom vyjadrujú názor na playback raperov. Storytellingom Majself popisuje smutnú situáciu o dievčati v skladbe Nevinná, ktorej videoklip oslovil širokú verejnosť. Inšpirácia pochádzala z umelcovho života, kedy jeho kamarátka z detstva v mladom veku prepadla tvrdým drogám, zažila autonehodu a skončila v resocializačnom centre. Dokázala sa však postaviť na nohy a jej príbeh mal byť inšpiráciou, aby sa ľudia nevzdávali. Majself svojej kamarátke zároveň venoval časť výnosu z predaného albumu. Tento príbeh zaujal médiá natoľko, že o skladbe nakrútila televízia Markíza reportáž v relácii Reflex.
Neptun (2016)
V máji v roku 2016 vydal Majself spolu s Grizzlym album Neptun. Obsahuje dvanásť skladieb, ako napríklad „Rolls Royce“, „Denník“, „Schody do neba“, na ktorej spolupracoval s Kalim, „Iný“, na ktorej sa podieľal aj Plexo či „Čo chceš viac“ s Kalim a Separom. Okrem osvedčených spoluprác prináša i nové spolupráce, napríklad s interpretmi ako Paulie Garand, Boy Wonder či Martina Fabová.
Trip (2017)
Majselfova tvorba pokračovala i o rok neskôr, kedy spolu s producentom Grizzlym vydali ich už tretí spoločný album Trip. Jeho príprava trvala jeden a pol roka a album reflektuje celú túto cestu, ale aj cestu rapera Majselfa jeho životom. CD obsahuje sedemnásť skladieb, vrátane spoluprác s Kalim, Plexom, Benom Cristovaom, Matejom Strakom, ADissom, na albume hosťuje i DJ Witch, P.A.T., Renne Dang, Fejbs, Dualit. Vydanie albumu sprevádzala 21-zastávková tour. Medzi poslucháčsky úspešné piesne patrili „Talizman“, „Duch“ a „Vlny“, ktoré majú na umelcovom YouTube kanáli niekoľko miliónov zhliadnutí. Skladba Talizman sa v danom roku stala rádiovým hitom a 5-krát po sebe vyhrala hudobnú hitparádu TOP 22 rádia Europa 2.
Romeo a Julia (2019)
Do dvojročnej pauze Majself vydal svoj prvý multižánrový album Romeo a Julia, ktorý producentsky zastrešil producent Hoodini. Tematicky je zameraný na raperov vzťah s manželkou Júliou, jeho najväčšou životnou múzou. Album je zároveň predzvesťou umelcovho hudobného posunu vpred a prináša zmenu v prejave a nový zvuk. Hudobné spolupráce tentokrát presahujú rapový rámec, kedy Majself okrem osvedčených kolegov z tohto prostredia (Ben Cristovao a ADiss) oslovil i Dominiku Mirgovú, Martina Císara, Veroniku Strapkovú či Nikol Kassell. Poslucháčsky úspešnými skladbami boli napríklad „Mám to rád“, „Romeo a Julia“, „Ráno“ či „Znovu“. Na následnej Romeo a Julia tour po Slovensku a Česku si cestu do klubov našlo viac ako desaťtisíc fanúšikov.
Porcelán (2021)
Doteraz posledný vydaný Majselfov album Porcelán vznikal v úzkej spolupráci s producentom Fillipianom, ktorý zastrešil väčšinu z celkovo pätnástich produkcií a postaral sa o celý mix a master. Okrem jeho hudby sa však o vznik projektu po hudobnej stránke postaral aj DJ Wich, Mairee, Grizzly a Hoodini. Dominantnou skladbou albumu je rovnomenná titulná pieseň „Porcelán“, pieseň „Vydržím stáť“ či „Ruže“ s Kalim. Okrem neho na albume hosťovali i interpreti ako Tina, Lvcas Dope, Martin Císar, Dano Kapitán, Dominika Mirgová, Jan Bendig, Refew alebo aj Desmod na bonusovej skladbe „Kométa“. Táto pieseň vznikla ako titulná skladba ku kinohitu Gump: Pes, ktorý naučil ľudí žiť. Niekoľko mesiacov viedla rebríček rádiovej hranosti na Slovensku a bola zaradená medzi hity storočia na základe hlasov poslucháčov rádia Expres. Skladba „Keby bola moja“ zase bodovala v hitparáde na českej televízii Óčko.
Pripravovaný album
Majself ohlásil prípravu ôsmeho albumu, ktorý vyjde na jeseň 2023. Doteraz publikoval štyri skladby s videoklipom - „Vibe“, „Zrkadlá“, „Na dne“ a „Hviezdy“. O ich hudobnú produkciu a mix master sa postaral Majselfov dvorný producent Fillipian. Už pri predchádzajúcom projekte Porcelán prišiel Majself s novým zvukom v porovnaní so staršími albumami a v tomto smerovaní pokračuje. Umelec sa inšpiroval aktuálnymi hudobnými trendami zo zahraničia, ktoré prinášajú moderný zvuk s prvkami tanečnej house hudby. Tento vplyv zakomponoval do skladby „Vibe“, ktorej videoklip sa natáčal v Prahe pod taktovkou českého režiséra Randy Colda. Skladba „Na dne“ vznikla v spolupráci s raperom Kalim a českým hudobníkom Refewom. Videoklip vznikol pod režisérskym dohľadom mladého českého režiséra Nikitu Rubleva.
Osobný život
Majself vyrastal v meste Stupava. Odmalička ho bavil hlavne šport a hudba. Po niekoľkých rokoch súťažného plávania sa rozhodol vymeniť vodu za basketbalovú loptu, s ktorou skončil v 16 rokoch s niekoľkými vystúpeniami za slovenskú mládežnícku reprezentáciu. Kým sa Majself začal venovať hudobnej kariére naplno, privyrábal si ako recepčný či stánkovým jarmočným predajom. Má ukončené magisterské vzdelanie v oblasti marketingovej komunikácie. Od roku 2018 bojuje s Crohnovou chorobou a snaží sa o tomto ochorení zvyšovať povedomie – v minulosti patril medzi ambasádorov Slovak Crohn Club. Pravidelne sa zúčastňuje charitatívnych akcií Úsmev ako dar či Nájdite sa so zvieratkom z útulku. Od roku 2015 je ženatý s make-up artistkou a influencerkou Júliou Švehlovou (rod. Suchovskou), s ktorou pár tvoria viac ako 14 rokov a spoločne vychovávajú syna Nikolasa (nar. v roku 2011).
Ezra Miller
Ezra Matthew Miller ( * 30. september 1992, Wyckoff, New Jersey USA) je americký herec a spevák známy z filmov ako Musíme si pohovoriť o Kevinovi (2011), Ten, kto stojí v kúte (2012) alebo Madame Bovary (2014).
Životopis
Narodil sa koncom septembra do židovskej rodiny. Preto, aj jeho meno pochádza z hebrejčiny a znamená pomocník. Jeho otec pracuje ako nakladateľ a mama sa venuje moderným tancom. Ako malý trpel rečovou vadou, preto najskôr začínal s operným spevom.
Jeho prvý film natočil v roku 2008 s názvom Afterschool. Kvôli filmu v šestnástich rokoch ukončil štúdium na škole, aby sa mohol naplno venovať herectvu. Objavil sa tiež vo filmoch ako príklad City Island, Bolesti slávnych, či v pár epizódach seriálu Californication. Zlom prišiel keď stvárnil problémového Kevina vo filme Musíme si pohovoriť o Kevinovi, kde sa objavil po boku oscarovej herečky Tildy Swintonovej. Film získal pozitívne ohlasy. Po boku Logana Lermana a Emmy Watsonovej sa objavil vo filmovom spracovaní podľa knižnej predlohy Ten, kto stojí v kúte, ktorý bol v Amerike uvedený v septembri 2012.
Mimo filmu, sa venuje aj hudbe. Je členom newyorskej kapely Sons of an Illustrious Father, kde hrá na bubny a spieva.
V rozhovoroch priznáva, že rád fajčí marihuanu a tiež často hovorí o svojej sexuálnej orientácii.
V roku 2016 sa predstavil vo filmoch ako Jednotka samovrahov, v ktorom sa objavili aj herci ako Will Smith, Margot Robbiová či Jared Leto alebo v dobrodružnom filme Fantastické zvery a ich výskyt, kde sa zo známych hercov objavil napríklad Colin Farrell.
Ӟ
Používa sa len v udmurtčine. Je to variant písmena З. Písmeno zachycuje podobnú hlásku ako písmeno Ђ v srbčine.
Ҿ
náhľad|Písmeno Ҿ Ҿ (minuskula ҿ) je písmeno cyriliky.
Používa sa len v abcházštine. Jeho tvar je v minuskulnom aj majuskulnom variante podobný minuskule písmena Е. V abcházštine sa vyskytuje aj ďalší variant tohto písmena, písmeno Ҽ.
Losing My Religion
„Losing My Religion“ je skladba americkej alternatívnej rockovej skupiny R.E.M.. Skladba bola vydaná ako prvý singel z ich albumu Out of Time. Skladba má základ v mandolínovom riffe, a bol neistým hitom pre skupinu, pričom si získal veľkú hranosť v rádiách, rovnako ako na MTV hudobné video k skladbe. Skladba sa stala najúspešnejšou pre skupinu v USA, kde dosiahla 4. miesto v rebríčku Billboard Hot 100 a rozšírila tak popularitu skupiny aj mimo fanúšikov skupiny. Skladba bola nominovaná na niekoľko cien Grammy, pričom vyhrala dve v kategóriách Najlepší popový výkon dua alebo skupiny s vokálom a Najlepší videoklip.
Zoznam skladieb
Všetky skladby napísali Bill Berry, Peter Buck, Mike Mills a Michael Stipe, ak nie je uvedené inak.
Štartová listina Pretekov mieru 1988
Štartovná listina Pretekov mieru 1988 uvádza kompletný zoznam cyklistov zúčastnených v súťaži. Na štart pretekov sa postavilo 115 cyklistov z 20 krajín. Do cieľového mesta Berlín ich došlo 93.
Ӝ
náhľad|Písmeno Ӝ Ӝ (minuskula ӝ) je písmeno cyriliky.
Používa sa len v udmurtčine. Je to variant písmena Ж. Písmeno zachycuje rovnakú hlásku ako písmeno Џ v srbčine, ako písmeno Ҷ v tadžičtine, ako písmeno Ӌ v chakaštine, alebo ako v minulosti používané písmena Ҹ v azerbajdžančine či Ӂ v gagauzštine.
NGC 5866B
NGC 5866B (UGC 9769, PGC 54267) je galaxia v súhvezdí Drak.
František Ladislav Čelakovský
František Ladislav Čelakovský (* 7. marec 1799, Strakonice† 5. august 1852, Praha) bol český spisovateľ, slavista a folklorista. Bol predstaviteľom druhej fázy českého národného obrodenia. Preslávil sa predovšetkým ohlasovou poéziou.
Život
Následne sa živil ako vychovávateľ (do roku 1829) a prekladateľ. Roku 1830 dostal ponuku z Ruska, aby spolu s Pavlom Jozefom Šafárikom a Václavom Hankom v Petrohrade založili a riadili slovanskú knižnicu. Čelakovský bol ochotný túto úlohu prijať, ale František Palacký mu zariadil penziu u kniežaťa Kinského. Stal sa súkromným vychovávateľom a neskôr korektorom Časopisu pro katolické duchovenstvo.
Od roku 1833 bol redaktorom Pražských novín. Navyše bol roku 1835 vymenovaný za zastupujúceho profesora slovanskej reči a literatúry na pražskej univerzite. Avšak 26. novembra 1835 v Pražských novinách uverejnil vyhrážku ruského cára Mikuláša I. adresovanú Poliakom, že pri najmenšom pokuse o revolúciu dá Varšavu úplne spustošiť, s dodatkom, že takto pred 400 rokmi hovorili tatárski cháni k ruským kniežatám. Po sťažnosti ruského vyslanca vo Viedni bol Čelakovský z redakcie prepustený a prišiel aj o miesto profesora. Od roku 1838 preto pôsobil znovu ako knihovník v rodine Kinských. Roku 1841 sa vo Vroclave stal profesorom slavistiky a pôsobil tam až do roku 1848, keď získal rovnakú funkciu na pražskej univerzite.
Vplyvom choroby a pracovných neúspechov v starobe zatrpkol, jeho zlé správanie voči rodine opísala manželka Bohumila Rajská vo svojej korešpondencii s Boženou Němcovou.
Dielo
Jeho najvýznamnejším dielom sú dve zbierky básní – Ohlas písní ruských (1829) a Ohlas písní českých (1839). V obidvoch sa snažil napodobniť ľudovú poéziu, ktorú roky zbieral (zhromaždil ju v súboroch Slovanské národní písně alebo Mudrosloví národa slovanského v příslovích). Ohlasy piesní ruských sú epické, často rozprávajú o hrdinoch (Iľja Muromec, Čurila Plenkovič). Ohlas piesní českých písal Čelakovský desať rokov a je to zbierka skôr lyrická, hoci obsahuje aj satirické básne, jednu baladu (Toman a Lesní panna) či historickú báseň (Prokop Holý). Niektoré ohlasové básne z tejto zbierky zľudoveli (napr. Pocestný). Obidve zbierky silne ovplyvnili vývoj českej poézie, oslobodili ju z kazajky prísnych pravidiel puchmajerovskej generácie a dodali jej hravosť, čerpanú z folklóru. To silne ovplyvnilo ako Karla Hynka Máchu, ktorý v počiatkoch svojej tvorby podľa Čelakovského vzoru tiež písal ohlasovú poéziu, tak Karla Jaromíra Erbena, ktorý folklórne motívy spracoval do ešte originálnejšieho tvaru ako Čelakovský. Čelakovský doplnil Ohlasy aj teoretickou staťou, v ktorej rozdiely medzi ľudovou poéziou ruskou a českou pripísal rozdielnosti krajiny.
Čelakovský tiež prekladal z nemčiny, angličtiny a latinčiny (Herder, Goethe, Scott, svätý Augustín).
Řečkovice
Řečkovice je katastrálne územie, jedno zo štyridsaťosem katastrálnych území štatutárneho mesta Brna a do 1. júla 1960 samostatná obec. Má rozlohu 668,45 ha, je tu evidovaných 97 ulíc a 3 373 adries. Celé katastrálne územie je súčasťou mestskej časti Brno-Řečkovice a Mokrá Hora.
Natasha Lyonne
Natasha Lyonne, vlastným menom Natasha Bianca Lyonne Braunstein ( * 4. apríl 1979, New York, New York, USA) je americká herečka, ktorá sa viac objavuje vo vedľajších úlohách.
Tuřany (Brno)
Tuřany je katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatná obec. Má rozlohu 961,37 ha, je tu evidovaných 43 ulic, 1 004 adries. Celé katastrálne územie leží v mestskej časti Brno-Tuřany.
Salisano
Salisano je obec v provincii Rieti v regióne Lazio v Taliansku. Leží približne 45 km severovýchodne od Ríma a okolo 20 km juhozápadne od Rieti. Katastrálne územie obce činí 17,6 km² a počet obyvateľov 565 (k 31. decembru 2010).
Geografia
Obec sa rozkladá v nadmorskej výške, na južných svahoch vrchu Sabini. Preteká ňou rieka Farfa.
Dejiny
V roku 1923 bola obec vyňatá spod provincie Perugia a začlenená do provincie Ríma a v rámci reorganizácie provinčného usporiadania v roku 1927 do provincie Rieti.
V roku 1947 z miestnej fary vysielalo Rádio Barcelona, tajná rozhlasová vysielačka Slovenského akčného výboru.
Demografia
Vývoj počtu obyvateľstva:
K 31. decembru 2010 počet obyvateľov činil 560, z toho 264 mužov a 296 žien.
Rebel Wilson
Rebel Wilson vlastným menom Melanie Elizabeth Bowndsová (* 2. marec 1980, Sydney, Austrália) je austrálska herečka a spisovateľka, preslávila sa tiež vďaka Stand-up komédiám Pizza a Bogan Pride.
Životopis a kariéra
Vyrastala v Sydney so svojimi rodičmi a tromi súrodencami. Študovala na University of New South Wales, kde sa zaoberala právom a umením. K herectvu ju priviedol sen, kedy sa jej snívalo že získala Oscara. Jej prateta Lilian Bound bola vydatá za Walta Disneyho.
V roku 2002 napísala muzikál The Westie Monologues a o rok neskôr, sa presťahovala do New Yorku.
V roku 2008 napísala, produkovala a sama hrala v muzikálovom komediálnom seriáli Bogan Pride na stanici SBS One a tiež sa objavila v seriáli stanice Nine Network Monster House. V roku 2009 získala cenu Tropfest za najlepšiu herečku za rolu vo filme Bargain.
Spolumoderovala odovzdávanie cien ARIA Muisc Award v roku 2010.
Začiatkom roka 2012 sa objavila po boku herečiek Kirsten Dunstovej a Isly Fisherovej v komédii Baby na ťahu. V rovnakom roku, sme ju mohli vidieť aj v romantickej komédii Ladíme! za ktorý dostala tiež ocenenie MTV a Teen Choice Awards, vo filme sa tiež objavila aj s herečkou Annou Kendrickovou v hlavnej úlohe.
1. liga hádzanárov 2002/03
1. liga hádzanárov v sezóne 2002/03 bol v poradí 10. ročník 1. ligy hádzanárov, druhej najvyššej hádzanárskej súťaže mužov na Slovensku, spravovanej Slovenským zväzom hádzanej. Súťaže sa zúčastnilo 10 družstiev, rovnako ako na konci minulej sezóny. Víťazom ligy sa stalo družstvo HK 47 Trnava.
Systém súťaže
Systém súťaže sa oproti predchádzajúcim sezónam zmenil. Popri základnej časti, ktorá pozostávala z 18 kôl a v ktorej sa každý tím s každým stretol raz doma a raz vonku, nasledovala nadstavbová časť. Tá bola tvorená skupinami o 1. až 4. miesto a o 5. až 10. miesto. Víťaz nadstavbovej skupiny o prvú štvorku postúpil priamo do interligy (HIL), v poradí ďalšie 2 družstvá postúpili do prelínacej súťaže o postup do HIL, ktorú odohrali s poslednými dvoma slovenskými tímami interligy. Zo súťaže do 2. ligy žiadne družstvo nezostúpilo, nakoľko sa súťaž v budúcej sezóne rozširovala.
Nadstavbová časť
(Neúplná tabuľka) Pozn.: Tabuľká je neúplná. Chýba v nej 5 zápasov: MalackyModra (5. kolo), MalackyPiešťany (7. kolo), ModraTrebišov (8. kolo), MichalovceMalacky (8. kolo) a ModraMalacky (10. kolo).
Crécy-en-Ponthieu (obec)
Crécy-en-Ponthieu (historický slovenský názov Kreščak) je francúzska obec v departemente Somme a regióne Picardie. Preteká ňou rieka Maye.
Poloha
Obec má rozlohu. Najvyšší bod je položený a najnižší bod
Dejiny obce
Najznámejšou historickou udalosťou, ktorá sa odohrala pri historickej obci „Estrées-lès-Crécy“ je bitka pri Kreščaku. Udiala sa 26. augusta 1346 na začiatku storočnej vojny. Miesto bitky označuje kríž (Český kríž) na kraji cesty. Kríž bol v roku 1904 po jeho reštaurovaní trochu premiestnený.
Mesto bolo prepojené s departementom Somme v rokoch 1892 až 1951 železnicou miestneho významu.
Obyvateľstvo
Nasledujúci graf zobrazuje vývoj počtu obyvateľov v obci.
Slnko v sieti 2023
12. ročník odovzdávania cien Slnko v sieti sa uskutočnil v sobotu, 15. apríla 2023. Na rozdiel od predchádzajúcich ceremónií, ten aktuálny zastrešili priestory bratislavského štúdia Slovenského rozhlasu.
Podmienky ku konkurzu spolu s aktuálnym štatútom, zverejnila SFTA na oficiálnych internetových stránkach. Termín prihlasovania filmových diel a ich tvorivých výkonov vypršal v pondelok, 12. decembra 2022. O sošku sa pôvodne uchádzalo 29 filmov, z toho 17 hraných vrátane 5 televíznych, 7 dokumentov a 5 animovaných. Do užšieho výberu nepostúpilo 11 kandidátov, respektíve 3 dlhometrážne, 4 dokumentárne, 2 kreslené i 2 seriály. V dvoch zo súťažných kategórií, boli pre nerozhodný počet predbežne získaných hlasov nominované až štyri (Strih) či dokonca šesť snímkov (Kostýmy).
Najviac nominácií získala koprodukčná historická dráma česko-macedónskeho režiséra Iva Trajkova zvaná Piargy, ktorá tak so 16timi prekonala Nvotovu Muziku z 2. ročníka (2008), vtedy ovenčenú 14 nomináciami. S 9timi jej sekunduje mysteriózny počin Terezy Nvotovej s názvom Svetlonoc, so 6timi už krimithrillery Obeť Michala Blaška i Tieňohra od Petra Bebjaka. 5 nominácií získala komédia Rastislava Baroša Čierne na bielom koni, po 2 pre zmenu filmy Arvéd Vojtěcha Maška, Kryštof Zdeňka Jiráského či životopisný dokument Dežo Hoffmann – fotograf Beatles'' z dielne Patrika Lančariča.
Výročný ceremoniál odvysielal tradične v priamom prenose RTVS na svojom hlavnom okruhu. Sprievodný Týždeň slovenského filmu s bilančnými projekciami nominovaných diel sa konal od 17. do 23. apríla, tentoraz v priestoroch FTF VŠMU a SNG v Bratislave.
Poznámky
<references group="pozn."/>
Cyklomost slobody
Cyklomost slobody je most vedúci ponad rieku Morava, ktorý spája slovenský a rakúsky breh a vytvára tak prepojenie už existujúcich cyklotrás. Otvorený bol 22. septembra 2012.
RL-10
RL-10 je raketový motor na kvapalné pohonné látky, bol prvým americkým motorom spaľujúci kvapalný kyslík a vodík. Bol vyvinutý spoločnosťou Pratt & Whitney na začiatku 60. rokov. Používal sa na druhom stupni rakety Saturn I, ďalej na raketovom stupni Centaur rakiet Atlas a Titan a tiež na druhom stupni rakety Delta IV.
Cyklomost slobody
Projekt vznikol v rámci Programu cezhraničnej spolupráce Slovenská republika – Rakúsko 2007 – 2013. Partneri v projekte Cyclomost boli Dolné Rakúsko, Bratislavský samosprávny kraj, bratislavská mestská časť Devínska Nová Ves a Hlavné mesto SR Bratislava. Projekt bol financovaný hlavne z fondov Európskej únie. Priama dotácia z Európskeho fondu regionálneho rozvoja bola plánovaná na 4 533 877,24 €. Autorom návrhu je Ing. arch. Milan Beláček.
RL-10
História
thumb|left|Motor RL-10 pri testoch v JPL, koniec 50. rokov 20. storočia Počiatky motora RL-10 spadajú až do roku 1946, keď americké námorníctvo začínalo overovať použiteľnosť kvapalného vodíka ako pohonnej látky rakiet. Väčšina raných pokusov bola vykonaná v JPL (Jet Propulsion Laboratory). Hoci v rámci programu nebol vyrobený na let dôkladne pripravené motor, bolo získaných veľa skúseností s výrobou a uchovávaním veľkého množstva kvapalného vodíka. Tieto skúsenosti boli dôležité pre neskoršie projekty.
Keď vstúpili do služby prvé typy rakiet Atlas, bola vznesená požiadavka na zvýšenie ich nosnosti pridaním silného druhého stupňa, ktorý bude schopný vyniesť ťažšie náklady. Roku 1958 bol spoločnosti General Dynamics udelený kontrakt na výrobu stupňa nazvaného Centaur, ktorý mal splniť zadané požiadavky. Na vývoj motora pre stupeň Centaur bola najatá spoločnosť Pratt & Whitney, ktorá predstavila svoj motor XLR-115. V roku 1960 zadala NASA firme Pratt & Whitney kontrakt na vývoj silnejšej verzie XLR-119 pre pohon druhého stupňa rakety Saturn I. Pôvodne sa počítalo s použitím štyroch motorov XLR-119, projekt však sprevádzali problémy a NASA bola prinútená projekt prehodnotiť a využiť šesticu existujúcich motorov XLR-115. XLR-115 bol premenovaný na RL-10 a prvý let dôkladne pripravené kusy boli dodané v júni 1962. Motory boli ďalej vylepšované a sú stále využívané v raketách Atlas V a Delta IV. Zvažovalo sa aj jeho využitie v niektorých nerealizovaných projektoch ako napríklad raketa Nova, vylepšené verzie rakety Saturn a experimentálne McDonnell Douglas - Delta Clipper.
Cyklomost slobody
Poloha
Cyklomost kopíruje trasu pôvodného historického mosta medzi bratislavskou mestskou časťou Devínska Nová Ves a dolnorakúskym zámkom Schloss Hof.
RL-10
Verzie
thumb|Centaur s dvoma motormi RL-10A-4-2
Budúce použitie
V roku 2005 bolo oznámené, že nový lunárny modul Altair bude vybavený celkom piatimi motormi RL-10. Štyrmi pre zostup na Mesiac a jedným pre vzlet. Na tento účel budú motory upravené tak, aby bolo možné regulovať ich ťah až na 10 % nominálneho, to kvôli plynulému dosadnutie na povrch Mesiaca. NASA si od motorov RL-10 sľubuje zníženie nákladov a zvýšenie bezpečnosti, vďaka jeho spoľahlivosti a dlhoročným skúsenostiam s jeho prevádzkou.
Cyklomost slobody
Poloha
Most sa nachádza v tesnej blízkosti mestskej časti Devínska Nová Ves. Je križovatkou viacerých cyklotrás a stretajú sa tu:
Turistické trasy:
Cyklomost slobody je jednou z troch lávok (Lávka Veľkej Moravy [2019] a Cyklomost VysoMarch [2022]), na 108 km dlhej slovenskej hranici, ktorú tvorí rieka Morava s Rakúskom a Českom. Celkovo má tak Slovensko cez hraničnú rieku Morava 11 dopravných spojení (4x cestné, 3x železničné, 1 kompa, 3x lávka).
Vďaka Cyklomostu slobody a Cyklomostu VysoMarch je možné prejsť 22 km okruh, ktorý spája Devínsku Novú Ves, Schloss Hof a Marchegg.
Stavba prechádza cez tzv. oblasť NATURA 2000, čo je územie európskeho významu, alúviom rieky Moravy. Preto museli byť pri výstavbe dodržané prísne opatrenia.
Názov
Bratislavský samosprávny kraj vyhlásil 21. februára 2012 verejnú anketu s názvom: „Rozhodnite o názve cyklomosta. Môj návrh názvu pre nový cyklomost medzi Devínskou N. V. a Schlosshofom“, ktorú župan Pavol Frešo podporil vyhlásením: „Tak ako sme doteraz všetko budovali pred zrakom verejnosti, takisto sa ideme uchádzať o to, aby názov, ktorý bude mať tento most, bol verejnosťou prijatý.“ V ankete už po týždni od vyhlásenia víťazilo pomenovanie Most Chucka Norrisa. S týmto názvom nesúhlasila rakúska strana, ktorá navrhovala most pomenovať ako Most Márie Terézie. Most bol preto niekoľko mesiacov dočasne nazývaný Cyklomost Devínska Nová Ves – Schlosshof. O konečnom slovenskom názve rozhodli poslanci bratislavského samosprávneho kraja na rokovaní regionálneho zastupiteľstva v septembri 2012, keď schválili názov Cyklomost slobody, s ktorým súhlasila aj rakúska strana. V nemčine sa most volá Fahrradbrücke der Freiheit. Názov má pripomínať prejav úcty k obetiam, ktoré zahynuli práve v týchto miestach na ceste za slobodou. Niektoré svetové médiá zaznamenali nepoužitie Norrisovho mena.
Výstavba
Výstavba mosta začala v septembri roku 2011 a prebiehala v dvoch fázach: Stavať sa začalo presne na miestach starého mosta. Výstavbu realizovalo konzorcium Ingsteel a Doprastav. Most bol dokončený v júni 2012, pre verejnosť ho otvorili 11. augusta toho roku. .
Technické parametre
Ide o zavesený symetrický trojpoľový most oceľovej konštrukcie s rozpätiami, a. So svojou voľnou šírkou priechodu 4 metre je určený pre chodcov a cyklistov. Celková dĺžka premostenia je 751 metrov a celková dĺžka mostového objektu je 525 metrov. Plocha mosta je. Vrchol nivelety mostovky nad tokom sa nachádza na kóte Bpv.
Most sa nachádza vo výške 21,5 metra nad riekou Morava a 12,3 metra nad zemou. Hmotnosť oceľovej konštrukcie mosta je 593 ton.
Uzatvorenie
náhľad|Uzatvorený most – vyliata Morava Počas svojej krátkej existencie musel byť most v júni 2013 uzatvorený z bezpečnostných dôvodov. Uzatvorenie trvalo niekoľko dní; dôvodom boli povodne v strednej Európe, ktoré zasiahli aj Bratislavu a rieka Morava sa vyliala zo svojho koryta a odrezala most od ulice Na mýte.
Mráz
Mráz môže byť:
Štefan Fogaš
Mons. ICDr. Štefan Fogaš (* 13. december 1924, Šarišská Trstená, Slovensko† 28. marec 1974, Paríž, Francúzsko) bol prvým slovenským diplomatom v službách Svätej stolice.
Pissy
Pissy je francúzska obec, ktorá sa nachádza v departemente Somme, v regióne Pikardia.
Štefan Fogaš
Mladosť a štúdia
Štefan sa narodil v početnej roľníckej rodine Jána Fogaša a Kataríny Fogašovej, rod. Onuferovej krátko po vzniku prvej česko-slovenskej republiky. Primárne vzdelanie absolvoval na Ľudovej škole v susednej obci Chmeľovec. Po jej absolvovaní v roku 1938 začal študovať na Slovenskom evanjelickom kolegiálnom gymnáziu. V roku 1945 sa Štefan spolu so spolužiakmi z gymnázia zapojil do rekonštrukčných prácach spojených s ukončením druhej svetovej vojny. Pracovali "hlavne na stavbe mostu v Kysaku, potom na oprave železničnej trati vo Veľkej Lodine, stanice v Prešove a na oprave m ostu v Demjate." . V nasledujúcom školskom roku 1945/46 ukončil stredoškolské štúdium s maturitou. V tom čase bolo gymnázium už rok poštátnene.
Pissy
Poloha
Obec má rozlohu. Najvyšší bod je položený a najnižší bod
Štefan Fogaš
Bohoslovecké štúdium a kňazstvo
Následne na to bol prijatý biskupom a apoštolským administrátorom košickej diecézy ThDr. Jozefom Čárskym na štúdium v kňazskom seminári sv. Karola Boromejského v Košiciach. Štúdium nakoniec absolvoval v Ríme, kde bol vyslaný biskupom Čárskym spolu s ďalšími krajanmi (Jozef Tomko, František Fuga, Andrej Šinal). V Pápežskom kolégiu sv. Jána Nepomuckého určeného pre seminaristov zo všetkých česko-slovenských diecéz absolvoval svoju ďalšiu kňazskú formáciu. Na Pápežskej lateránskej univerzite v Ríme absolvoval štúdium Filozofie a teológie. Za kňaza bol ordinovaný 8. júla 1951.
Pissy
Obyvateľstvo
Počet obyvateľov obce je.
Štefan Fogaš
Bohoslovecké štúdium a kňazstvo
Po vysvätení za kňaza sa ako mnoho ďalších nemohol vrátiť na Slovensko vzhľadom na nástup komunistického režimu v krajine. Z toho dôvodu prvé dva roky pôsobil ako kaplán na severe Talianska.
Štúdium diplomacie
V roku 1954 sa vrátil na štúdium na svoju alma mater Pápežskú lateránsku univerzitu v Ríme, kde pokračoval v štúdiu civilného a cirkevného práva. Súbežne študoval aj na Pápežskej cirkevnej akadémii diplomaciu ako prvý slovenský kňaz vôbec. 14. mája 1959 získal doktorát z kanonického a cirkevného práva po obhajobe dizertačnej práce o Pavlovskom privilégiu.
Pissy
Obyvateľstvo
Nasledujúci graf zobrazuje vývoj počtu obyvateľov v obci.
Štefan Fogaš
V diplomatických službách Svätej stolice
V diplomatických službách Svätej stolice pôsobil v Nikarague a Hondurase (1959  1963), Argentíne (1963  1968), Juhoafrickej republike (1968  1970), Iraku (1970  1974) a naposledy ako radca nunciatúry v Belgicku a pozorovateľ Vatikánu pri Európskom parlamente (CEE) (1974  28. marec 1974).
1. augusta 1960 získal titul Msgr. Monsignore, teda pápežský kaplán. Dnes sa tento titul uvádza ako Mons.
Návšteva vlasti
Možnosť vrátiť sa do vlasti prišla až po roku 1968, kedy vďaka uvoľneným opatreniam Alexandra Dubčeka a Pražskej jari. Mons. Fogaš pamätal pri svojom pôsobení v azyle aj na rodnú obec a jej obyvateľov. V obci totižto nebol žiaden kostol, iba malá kaplnka sv. Jána Nepomuckého, kvôli čomu museli ľudia chodievať na bohoslužbu pešo niekoľko kilometrov do susedných obcí. Z jeho iniciatívy sa teda v rokoch 1968/69 začalo so svojpomocnou výstavbou kostola zasväteného Kristovi Kráľovi podľa jeho osobného želania. Vďaka diplomatickému pasu sa mu podarilo vstúpiť na územie ČSSR v rokoch 1970, 1971, 1972. Ani jedna z návštev neunikla pozornosti Štátnej bezpečnosti. Pri poslednej návšteve bol kostol dokončený a čakalo sa na vysviacku. Tá bola viackrát odmietnutá zo strany Ministerstva kultúry ČSSR a iných normalizačných úradov. K posviacke malo dôjsť v roku 1974 pri príležitosti výročia kňazskej vysviacky Mons. Fogaša. Tá sa nakoniec uskutočnila až pol roka po jeho úmrtí.
Rádio Barcelona
Hlas Slovenskej republiky (iné názvy: Rádio Barcelona, rádio Barcelona, , Barcelona, ) bolo rádio resp. rozhlasová vysielačka Slovenského akčného výboru (SAV), teda skupiny slovenského ľudáckeho exilu združenej okolo Ferdinanda Ďurčanského, ktorý v rokoch 19391940 pôsobil ako minister vnútra a zahraničných vecí Slovenskej republiky (SR) a do roku 1945 bol poslancom Snemu Slovenskej republiky. Vysielalo v roku 1947 z obce Salisano v provincii Rieti v regióne Lazio v Taliansku.
Štefan Fogaš
Úmrtie a prenos do vlasti
Mons. Štefan Fogaš zomrel náhle vo veku 49. rokov v priestoroch apoštolskej munciatúry v Paríži. Stalo sa tak po príchode z Belgicka v ranných hodinách vo štvrtok 28. marca 1974. Vo francúzskom Štrasburgu sa mal zúčastniť konferencie Európskeho parlamentu ako delegát Svätej stolice.
Po intervencii Vatikánu na veľvyslanectve ČSSR v Taliansku, mali byť jeho telesné pozostatky prevezené do rodnej obce Šarišská Trstená, kde mal byť pochovaný. Z nejasných príčin Ministerstvo zahraničných vecí ČSSR súhlas na prevoz zrušilo a tak deň pred pohrebom bol nakoniec prevezený do Ríma, kde ho pochovali za účasti jeho matky, bratov a sestry. Pri tejto príležitosti ich prijal aj vtedajší pápež Pavol VI.
Rádio Barcelona
Činnosť
Vysielačka vysielala denne od marca do mája 1947, na krátkych vlnách v pásme 44.5 m D. Murgaš denne dochádzal autobusom do Salisanu a prinášal texty programov, ktoré písali najmä F. Ďurčanský a R. Dilong, ktorý bol v SAV zodpovedný za činnosť vysielačky. Názov (resp. prezývka) Barcelona bol zvolený z krycích dôvodov a vychádzal z toho, že E. Moščovič čítal na úvod vysielania vstup „Aqui Radio Barcelona, signe el programa en slovaco“ (v preklade zo špan. „Tu Rádio Barcelona, hlásime sa s programom v slovenčine“). Vysielanie bolo orientované primárne na slovenských poslucháčov na území Slovenska. Vysielanie malo národný charakter namierený proti komunistickej strane a za obhajovanie slovenskej štátnosti v podobe zaniknutej SR, hlásajúc tézu o právnej kontinuite SR, ktorá slovami F. Ďurčanského nezanikla, „je len územím, ktoré obsadil nepriateľ“. Vo všeobecnosti bolo cieľom aktivít SAV presvedčiť svetovú verejnosť o nespokojnosti Slovákov s ČSR a s jej politickým režimom, hoci informoval aj o správach zo Slovenska zmieňujúcich sa o deportáciách miestnych obyvateľov do Sovietskeho zväzu.
Štefan Fogaš
Úmrtie a prenos do vlasti
Po 33-troch rokoch, 12. decembra 2007 o 15:00 za prítomností vtedajšieho košického arcibiskupa Mons. Alojza Tkáča boli jeho pozostatky prevezené a uložené pri vstupe na miestny cintorín. . Obyvatelia obce si na svojho rodáka spomínajú dodnes.
Rádio Barcelona
Činnosť
Vysielačka napokon skončila preto, lebo v Salisame rušila príjem talianskych rozhlasových staníc a pátrali po nej karabinieri.
Reakcia ČSR
Československej spravodajskej službe sa nepodarilo odhaliť a zabaviť vysielačku a preto sa ich zásah proti rádiu obmedzi len na rušenie vysielania. Predpokladala, že vysiela zo Severného Talianska. Komunistická strana Československa a Komunistická strana Slovenska, ktoré sa v tom období pripravovali na prevzatie moci v ČSR a nastolenie diktatúry, využili aktivity SAV, vrátane činnosti Rádia Barcelona, na vykonštruovanie falošných, kompromitujúcich obvinení proti predstaviteľom Demokratickej strany.
Eduard Pálka
Eduard Pálka môže byť:
Ondrej Tkáč (kňaz)
Mgr. Ondrej Tkáč OFM Cap, Ondrej Lazár Tkáč (* 5. november 1960, Bratislava) je slovenský rímskokatolícky kňaz, misionár, spevák, hudobník, hráč na ústnu harmoniku, skladateľ a textár. Vykonáva misie po celom Slovensku. Pôsobil a pôsobí v hudobných skupinách: Bluegrass Album, Kapucíni, Kapucíni & Stanley a Felice, vystupuje aj s Lukášom Hirkom, Michalom Hirkom. Vystupoval s viacerými skupinami, napr. Lojzo, Rieka Života, Filip Puchert Band, Milan Konfráter Blues Band.
Zo života
Jeho starší brat Felix Ján Tkáč je tak isto ako Ondrej kňaz. Spolu tiež vystupujú v hudobnej skupine Kapucíni. Ich otec Štefan Tkáč bol teoretik insitného umenia, ktorý sa venoval insitnému umeniu a ikonám, založil medzinárodné podujatie Trienále insitného umenia. Otec pôsobil ako zástupca SNG. Keď mal šesť rokov zomrela im matka. Ešte má ďalších dvoch mladších bratov. Prvú ústnu harmoniku dostal v štvrtej triede a naučil sa na nej hrať. Naučil sa hrať aj na gitare. Hru na ťahaciu harmoniku absolvoval počas siedmich rokov výučby.
Medzi rokmi 1976 do 1981 absolvoval s maturitou Polygrafické učilište v Bratislave. Potom pracoval ako reprodukčný grafik, tlačiar, kurič.
Štúdium teológie študoval medzi rokmi 1990 až 1995. Kňazskú službu vykonával Bratislave, rok pôsobil v Holíči, dva roky v Ličartovciach, dva roky v Žiline, dva roky v Bratislave. Následne absolvoval dvojročné štúdium františkánskej spirituality v Ríme. Po štúdiu pôsobil tri roky v Pezinku. Potom začal pôsobiť v misijnej komunite v Bratislave - Rači. Spolu s bratmi rehoľníkmi a kňazmi vykonáva ľudové misie, duchovné cvičenia pre farnosti na celom Slovensku. Misie vykonávajú aj v Česku. Absolvuje návštevy chorých.
Vystupoval na festivale Harmonikovica, Festival ústnej harmoniky, ktoré sa konali v klube - Hlava XXII Music club v Bratislave. Na festivale Harmonikovica 2013, ktorý sa konal 15. marca 2013 aj na druhom ročníku Harmonikovica 2014, 7. marca 2014 vystupoval spolu so Stanleym, ktorý hral na gitare. Vystúpil aj na treťom ročníku festivalu - Harmonikovica 2015, ktorý s konal 6. marca 2015. Vystúpil tam aj spolu s Filip Puchert Bandom.
Do roku 2014 pôsobil v kapele Felixa, v kapele Felice.
Kosovo je Srbija
Kosovo je Srbija (, slovensky Kosovo je Srbsko) je hlavné motto prosrbských protestov proti nezávislosti Kosova.
Protesty
Transparenty s týmto heslom sa objavovali na početných demonštráciách Srbov po celom svete; prvým významným použitím tohto tvrdenia, kde sa na Kosovo poukazuje ako na integrálnu súčasť srbského štátu, bol veľký protest v Belehrade, ktorý sa uskutočnil práve pod týmto názvom.
Pod názvom Solidarita - Kosovo je Srbsko bola v Srbsku spustená mediálna kampaň, ktorú začal Petar Petkovič počas rokovaní o Kosove v roku 2007. Tejto akcie sa zúčastnili viaceré osobnosti srbského  verejného života ako napr. herci Baťa Živojinović, Svetlana Bojkovice, Dragan Bjelogrlić, Sergej Trifunovic, Dragan Jovanović, muzikanti a speváci Bora Djordjevič, Djordje David, Miki Jevremovič Sladjana Miloševič, Merima Njegomir ako aj režisér Emir Kusturica.
21. marca 2008 bol srbský plavec Milorad Čavić vylúčený z európskeho plaveckého šampionátu potom, čo po víťazstve v disciplíne motýlik obliekol tričko s týmto nápisom a porušil tak zásadu, podľa ktorej má zostať šport apolitický.
Hugo Freund & Co
Hugo Freund & Co bola klenotnícka firma, založená v roku 1908 v Prahe. Zakladateľom spoločnosti bol Hugo Freund.
História značky
Spoločnosť „Hugo Freund & Co“ mala vo Viedni, Pforzheime, Antverpách a vo Švajčiarsku svoje pobočky, ktoré udržiavali stály styk s ústredňou v Prahe a starali sa o nákup aj export, informovali ústredňu o dôležitých zahraničných novinkách a situácii na trhu.
Na konci druhej svetovej vojny bola spoločnosť „Hugo Freund & Co“ znárodnená.
Plachy-Buyon
Plachy-Buyon je francúzska obec, ktorá sa nachádza v departemente Somme, v regióne Pikardia.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
DuckTales (seriál z roku 2017)
DuckTales je americký animovaný seriál z produkcie spoločnosti Disney Television Animation. Seriál, ktorý je reštartom pôvodného televizného rovnomenného seriálu, bol oznámený 25. februára 2015 a mal premiéru 12. augusta 2017 na stanici Disney XD ako 44–minútový špeciál nazvaný "Woo-oo!". Jeho tvorcami sú Matt Youngberg a Francisco Angones. Prvá séria, ktorá pokračovala 23. septembra 2017, obsahuje 21 dvadsaťdva minútové časti a špeciálne 44–minútové finále. Ešte pred štartom seriálu bol 2. marca 2017 seriál predlžený o druhú sériu.
Druhá séria, obsahujúca vianočnú špeciál, mala premiéru 20. októbra 2018. 21. septembra 2018 bol seriál predlžený o tretiu sériu, ktorá mala premiéru 4. apríla 2020.
Námet
Po viac ako 30-tich rokoch znovu ožilo v animovanom seriáli na stanici Disney XD Káčerovo strýka Držgroša a jeho zvedavých synovcov Huia, Duia a Luia. Tí sa spolu s Káčerom Donaldom, Webby, pani Zobákovou a Tryskáčom vydali na ďalšie dobrodružstvá.
Produkcia
Matt Youngberg a Francisco Angones, ktorí vyrástli na pôvodnom televíznom seriáli, vždy chceli vytvoriť novú verziu seriálu pre novú generáciu. Youngberg povedal: "Dúfame, že po tridsiatich rokoch deti, ktoré sledovali našu show, budú sledovať novú verziu Káčerova, pretože milovali, to čo robíme".
V máji 2015 Terry McGovern, pôvodný hlas Tryskáča McKača, oznámil v rozhovore, že pôvodní dabéri pôvodného seriálu sa do rebootu nevrátia. Nové obsadenie dabérov pre hlavné postavy bolo odhalené 16. decembra 2016. V máji 2017 bol Lin-Manuel Miranda oznámený ako hlas postavy Fenton Crackshell-Cabrera / Gizmoduck. Postava sa zmenila na Latino, kvôli Lin-Manuelovmu pôvodu a pretože Angones cítil, že neexistuje dostatok kladných Latino superhrdinov. V júni boli oznámení ďalší dabéri, vrátane Tonyho Anselmona, ktorý sa vrátil do role Káčera Donalda a počas San Diego Comic-Conu 2017 Disney oznámilo, že Darkwing Duck by sa tiež mal objaviť v seriáli.
Počas San Diego Comic-Conu 2019 bolo oznámené, že množstvo postáv z iných Disney Television Animation seriálov sa objavia v tretej sérii seriálu: Rýchla rota zo seriálu Rýchla rota Chipa a Dala, Goofy zo seriálu Goof Troop, dospelé verzie Kita Cloudkickera a Molly Cunninghamovej zo seriálu Rozprávková jazda, Rhinokey a Butterbear zo seriálu The Wuzzles, Gosalyn Mallardová a Taurus Bulba z Darkwing Duck a Daisy Duck zo seriálu Quack Pack.
Umelecký štýl seriálu je výrazne ovplyvnený nielen pôvodným komiksom Uncle Scrooge od Carla Barksa, ale taktiež niektorými Barksovými obrazmi. Titulná pieseň seriálu, napísaná Markom Muellerom pre pôvodnú seriál z roku 1987, bola znovu nahraná pre reboot z roku 2017. Pieseň naspievala Felicia Barton.